Formula 1 -kausi 2020
Kilpailukalenteri

Kilpailukalenteri kaudelle 2020 sisälsi ennätykselliset 22 osakilpailua. Kokonaan uutena osakilpailuna kalenterissa oli Vietnamin osakilpailu Hanoin katuradalla. Myös Hollannin Grand Prix’n Zandvoortin moottoriradalla oli tarkoitus tehdä paluu sitten kauden 1985. Saksan Grand Prix putosi pois kilpailukalenterista.
Alkukauden osakilpailut (Australia (15.3.), Bahrain (22.3.), Vietnam (5.4.), Kiina (19.4.), Hollanti (3.5.), Espanja (10.5.), Monaco (24.5.), Azerbaidžan (7.6), Kanada (14.6) ja Ranska (28.6)) joko peruttiin kokonaan tai siirrettiin ajettavaksi myöhemmin kauden aikana. Kilpailuja peruttiin turvatoimena koronaviruspandemian vuoksi. Päätökset perumisesta teki joko isäntämaan hallinto tai autourheilun kattojärjestö FIA.
2. elokuuta ajettiin vasta kauden neljäs osakilpailu; Britannian GP Silverstonen radalla. Britannian GP oli alkuperäisen aikataulun mukaan tarkoitus ajaa 19. heinäkuuta heti seuraavana osakilpailuna Itävallan GP:n jälkeen. Itävallan osakilpailun jälkeen, ennen Silverstonea, ajettiin kuitenkin toinen GP Itävallassa nimellä Steiermarkin Grand Prix 2020 sekä Unkarin osakilpailu, joka oli tarkoitus ajaa alun perin 2. elokuuta. Kauden aikana ajettiin kolme kilpailua Italian maaperällä Monzassa, Mugellon radalla Toscanassa ja Imolassa. Edellisen kerran samassa maassa oli ajettu kolme kilpailua kaudella 1982, kun Yhdysvalloissa ajettiin kilpailut Long Beachissä, Detroitissa ja Las Vegasissa.
| Nro | Kilpailun virallinen nimi | Kilpailu | Rata | Päivämäärä | Aika> Paik. | Aika>  | Raportti |
| --- | --- | --- | --- | --- | --- | --- | --- |
| 1 |  Rolex Grosser Preis von Österreich | Itävallan Grand Prix | Red Bull Ring, Spielberg | 5. heinäkuuta | 15.10 | 16.10 | Raportti |
| 2 |  Pirelli Grosser Preis der Steiermark | Steiermarkin Grand Prix | Red Bull Ring, Spielberg | 12. heinäkuuta | 15.10 | 16.10 | Raportti |
| 3 |  Aramco Magyar Nagydij | Unkarin Grand Prix | Hungaroring, Mogyoród | 19. heinäkuuta | 15.10 | 16.10 | Raportti |
| 4 |  Pirelli British Grand Prix | Britannian Grand Prix | Silverstone Circuit, Silverstone | 2. elokuuta | 14.10 | 16.10 | Raportti |
| 5 |  Emirates 70th Anniversary Grand Prix | 70. juhlavuoden Grand Prix | Silverstone Circuit, Silverstone | 9. elokuuta | 14.10 | 16.10 | Raportti |
| 6 |  Aramco Gran Premio de España | Espanjan Grand Prix | Circuit de Barcelona-Catalunya, Montmeló | 16. elokuuta | 15.10 | 16.10 | Raportti |
| 7 |  Rolex Belgian Grand Prix | Belgian Grand Prix | Circuit de Spa-Francorchamps, Stavelot | 30. elokuuta | 15.10 | 16.10 | Raportti |
| 8 |  Gran Premio Heineken d’Italia | Italian Grand Prix | Autodromo Nazionale Monza, Monza | 6. syyskuuta | 15.10 | 16.10 | Raportti |
| 9 |  Pirelli Gran Premio della Toscana Ferrari 1000 | Toscanan Grand Prix | Autodromo Internazionale del Mugello, Scarperia e San Piero | 13. syyskuuta | 15.10 | 16.10 | Raportti |
| 10 |  VTB Russian Grand Prix | Venäjän Grand Prix | Sotši Autodrom, Sotši | 27. syyskuuta | 14.10 | 14.10 | Raportti |
| 11 |  Aramco Grosser Preis der Eifel | Eifelin Grand Prix | Nürburgring, Nürburg | 11. lokakuuta | 15.10 | 16.10 | Raportti |
| 12 |  Heineken Portuguese Grand Prix | Portugalin Grand Prix | Autódromo Internacional do Algarve, Portimão | 25. lokakuuta | 14.10 | 16.10 | Raportti |
| 13 |  Emirates Gran Premio dell’Emilia Romagna | Emilia-Romagnan Grand Prix | Autodromo Enzo e Dino Ferrari, Imola | 1. marraskuuta | 15.10 | 16.10 | Raportti |
| 14 |  DHL Turkish Grand Prix | Turkin Grand Prix | Istanbul Park, Istanbul | 15. marraskuuta | 13.10 | 12.10 | Raportti |
| 15 |  Gulf Air Bahrain Grand Prix | Bahrainin Grand Prix | Bahrain International Circuit (Grand Prix Circuit), Sakhir | 29. marraskuuta | 17.10 | 16.10 | Raportti |
| 16 |  Rolex Sakhir Grand Prix | Sakhirin Grand Prix | Bahrain International Circuit (Outer Circuit), Sakhir | 6. joulukuuta | 20.10 | 19.10 | Raportti |
| 17 |  Etihad Airways Abu Dhabi Grand Prix | Abu Dhabin Grand Prix | Yas Marina Circuit, Abu Dhabi | 13. joulukuuta | 17.10 | 15.10 | Raportti |
Lähteet: